FI Euroopan unionin virallinen lehti C 192/20

Komission asetuksen (EY) N:o 747/2009 mukainen ilmoitus Burmaan/Myanmariin liittyvien rajoittavien toimenpiteiden uusimisesta ja lujittamisesta annetun neuvoston asetuksen (EY) N:o 194/2008 11 ja 15 artiklassa tarkoitetuissa luetteloissa mainituille henkilöille ja yhteisöille

2009/C 192/08

Euroopan unionin neuvosto päätti yhteisessä kannassa 2009/615/YUTP muuttaa uudelleen tiettyjä yhteisen kannan 2006/318/YUTP (1) liitteitä todettuaan seuraavaa:

1. Asetuksen (EY) N:o 194/2008 liitteessä VI luetellut henkilöt, yhteisöt ja elimet ovat a) Burman/Myanmarin hallituksen jäseniä tai b) niitä lähellä olevia luonnollisia tai oikeushenkilöitä, yhteisöjä tai elimiä yhteisen kannan 2006/318/YUTP 4 artiklan 1 kohdan ja 5 artiklan 1 kohdan mukaisesti.

2. Liitteessä VII luetellut oikeushenkilöt, yhteisöt ja elimet ovat a) Burman/Myanmarin hallituksen omistamia tai määräysvallassa olevia yrityksiä tai julkisyhteisöjä, yhtiöitä ja sellaisia yksityisoikeudellisia yrityksiä, joissa viranomaisilla on enemmistöomistus, sekä valtion virastoja; b) Burman/Myanmarin hallituksen jäsenten tai niitä lähellä olevien luonnollisten tai oikeushenkilöiden, yhteisöjen tai elinten omistamia tai niiden määräysvallassa olevia yrityksiä; tai c) edellä a tai b alakohdassa tarkoitettujen yritysten omistamia tai määräysvallassa olevia taikka niiden puolesta tai nimissä toimivia oikeushenkilöitä, yhteisöjä tai elimiä.

Näin ollen komissio on asetuksen (EY) N:o 194/2008 (2) 18 artiklan 1 kohdan b alakohdassa säädetyn mukaisesti antanut komission asetuksen (EY) N:o 747/2009 (3), jolla muutetaan asetuksen (EY) N:o 194/2008 liitteitä VI ja VII.

Asetuksessa (EY) N:o 194/2008 säädetään

1. kaikkien liitteessä VI luetelluille henkilöille, yhteisöille ja elimille kuuluvien varojen ja taloudellisten resurssien jäädyttämisestä ja siitä, että mitään varoja tai taloudellisia resursseja ei saa, suoraan tai välillisesti, asettaa niiden saataville; ja

2. liitteessä VII lueteltuihin yrityksiin, oikeushenkilöihin, yhteisöihin ja elimiin tehtävien uusien investointien kieltämisestä.

Liitteessä VI luetelluille henkilöille, yhteisöille ja elimille huomautetaan mahdollisuudesta tehdä asianomais(t)en jäsenvaltio(ide)n asetuksen (EY) N:o 194/2008 liitteessä IV luetelluilla internetsivustoilla ilmoitetuille toimivaltaisille viranomaisille lupahakemus jäädytettyjen varojen käyttämisestä perustarpeiden tyydyttämiseen tai erityisten maksujen suorittamiseen asetuksen 13 artiklan mukaisesti.

Henkilöt, yhteisöt ja elimet, jotka on mainittu neuvoston asetuksessa (EY) N:o 194/2008, sellaisena kuin se on uudelleen muutettuna komission asetuksella (EY) N:o 747/2009, voivat toimittaa Euroopan unionin neuvostolle milloin tahansa pyynnön mahdollisine liiteasiakirjoineen, että neuvosto harkitsisi uudelleen päätöstään sisällyttää heidät tai ne luetteloon ja/tai säilyttää heidät tai ne siinä. Pyynnöt on lähetettävä seuraavaan osoitteeseen:

Council of the European Union Rue de la Loi/Wetstraat 175 1048 Bruxelles/Brussel BELGIQUE/BELGIË

Neuvoston asetuksen (EY) N:o 194/2008 liitteeseen VI tai liitteeseen VII yhteisellä kannalla 2009/615/YUTP ja komission asetuksella (EY) N:o 747/2009 lisätyt henkilöt, yhteisöt ja elimet voivat esittää kantansa asiasta komissiolle. Kannanotot lähetetään seuraavaan osoitteeseen:

European Commission ”Restrictive measures” Rue de la Loi/Wetstraat 200 1049 Bruxelles/Brussel BELGIQUE/BELGIË

Pyynnöt ja tiedot käsitellään sitä mukaa kuin ne on vastaanotettu. Tässä yhteydessä asianomaisia henkilöitä ja yhteisöjä muistutetaan siitä, että neuvosto tarkastelee luetteloja säännöllisesti uudelleen yhteisen kannan 2006/318/YUTP 9 artiklan mukaisesti.

Asianomaisia henkilöitä ja yhteisöjä muistutetaan myös mahdollisuudesta riitauttaa komission asetus (EY) N:o 747/2009 Euroopan yhteisöjen ensimmäisen oikeusasteen tuomioistuimessa Euroopan yhteisön perustamissopimuksen 230 artiklan neljännessä ja viidennessä kohdassa määrättyjen edellytysten mukaisesti.

(1) EUVL L 116, 29.4.2006, s. 77, yhteinen kanta sellaisena kuin se on viimeksi muutettuna yhteisellä kannalla 2009/615/YUTP (EUVL L 210, 14.8.2009, s. 38.).

(2) EUVL L 66, 10.3.2008, s. 1.

(3) EUVL L 212, 15.8.2009, s. 10.